15. december 2014, KL 14:13
Artikel bragt i IndenRig​s nr. 20, 2014
Ebola medfører opkastning, svær diarre og deraf tab af væske og blodsalte til niveauer, som er direkte livstruende. Derfor er svær væske og saltmangel ifølge forfatterne til kommentaren med stor sandsynlighed skyld i mange Ebola dødsfald.
- Optimal behandling med væske og salte vil redde mange liv i Vestafrika. Dette understøttes af, at Ebolapatienter behandlet i Vesten med intravenøse væsker og salte har haft en dødelighed, der er mange fold lavere end i Vestafrika, siger Anders Perner, som er internationalt anerkendt ekspert på intravenøs behandling med væsker af kritisk syge patienter på intensive afdelinger.